LT
2023 5 3
Europos Sąjungos oficialusis leidinys
C 156/49
Nustatytos geografinės vietovės žemėlapis (užbrūkšniuota teritorija):“
Priežastys Valgau regionas įtrauktas, nes yra greta pirmiau nurodytos nustatytos vietovės ir jam būdingos tos pačios geologinės, biologinės ir kultūrinės sąlygos, atitinkančios specifikacijos kriterijus.
Kita teksto dalis sutrumpinta – joje pateikiama tik reikiama informacija, susijusi su geografine vietove.
Ištaisyta spausdinimo klaida „Laiblachtal“.
Teisingas regiono pavadinimas yra „Leiblachtal“.
Be to, produkto specifikacijoje pateiktas Tirolio ir Forarlbergo žemėlapis pakeistas nauju nustatytos geografinės vietovės žemėlapiu.
Naujasis žemėlapis aiškesnis, o užbrūkšniavus atitinkamą plotą vietovė jame nurodoma išsamiau.
4.
Gamybos būdas
Produkto specifikacijos 5 punkto e papunkčio („Gamybos būdas“) pirminis tekstas išdėstytas tiksliau ir padalytas į 4.5.1 punktą („Žaliava (pienas)“), 4.5.2 punktą („Gamyba“) ir 4.5.3 punktą („Praktinė patirtis.
Gamybos išmanymas“).
Taip pat tiksliau apibrėžtas perdirbimo būdas.
Be to, 4.5.3 punkte („Praktinė patirtis.
Gamybos išmanymas“) išsamiau aprašytas tradicinis gamybos būdas.
Produkto specifikacijos 5 punkto e papunktis, išdėstytas taip: „Sūris „Vorarlberger Bergkäse“ yra tipiškas tradicinis produktas.
Esminis gamybos proceso elementas – laikomasi griežtų pieno gamybos kriterijų (pieno gamintojams skirtų kokybės gairių).
Visų pirma: — pieną leidžiama tiekti tik ūkiams, kuriuose ganyklos naudojamos tik ekstensyviai – negaminant siloso ir juo nešeriant, – arba sūriui „Vorarlberger Bergkäse“ gaminti galima naudoti tik tokių ūkių pieną; — pienas į sūrinę pristatomas bent kartą per dieną ir būtent ten perdirbamas (iš vienos pieninės į kitą nepervežamas).
Faktinė gamyba — Pristatytas žalias pienas (netermizuotas, nepasterizuotas ir nesterilizuotas centrifuguojant) iš dalies nugriebiamas (iki maždaug 3,3 proc. riebumo). — Pienas rauginamas veršelių šliužo fermentu ir paties ūkio išrūgų bei pieno rūgšties kultūra (šios kultūros vertinimui ir auginimui labai svarbi sūrio gamintojo patirtis).
Kadangi vartojamos išrūgų kultūros, „Vorarlberger Bergkäse“ labai skiriasi nuo kitų panašių produktų.